CELEX: 62014CN0449
Language: lv
Date: 2014-09-25 00:00:00
Title: Lieta C-449/14 P: Apelācijas sūdzība, ko par Vispārējās tiesas (trešā palāta) 2014. gada 11. jūlija spriedumu lietā T-533/10 DTS Distribuidora de Televisión Digital/Komisija 2014. gada 25. septembrī iesniedza DTS Distribuidora de Televisión Digital, S. A.

10.11.2014   
            
            
               LV
            
            
               Eiropas Savienības Oficiālais Vēstnesis
            
            
               C 395/27
            
         
      Apelācijas sūdzība, ko par Vispārējās tiesas (trešā palāta) 2014. gada 11. jūlija spriedumu lietā T-533/10 DTS Distribuidora de Televisión Digital/Komisija 2014. gada 25. septembrī iesniedza DTS Distribuidora de Televisión Digital, S. A.
      (Lieta C-449/14 P)
      (2014/C 395/33)
      Tiesvedības valoda – spāņu
      
         Lietas dalībnieki
      
      
         Apelācijas sūdzības iesniedzēja: DTS Distribuidora de Televisión Digital, S. A. (pārstāvji – H. Brokelmann un M. Ganino, advokāti)
      
         Pārējās lietas dalībnieces: Eiropas Komisija, Telefónica de España, S. A., Telefónica Móviles España, S. A., Spānijas Karaliste un Corporación de Radio y Televisión Española, S. A. (RTVE)
      
         Apelācijas sūdzības iesniedzējas prasījumi:
      
      
                  —
               
               
                  atcelt Vispārējās tiesas 2014. gada 11. jūlija spriedumu lietā T-533/10 DTS Distribuidora de Televisión Digital, S.A./Komisija un līdz ar to saskaņā ar Eiropas Savienības Tiesas statūtu 61. pantu:
                  
                              —
                           
                           
                              balstoties uz tās rīcībā esošajiem elementiem, apmierināt prasījumus, kas formulēti pieteikumā par lietas ierosināšanu tiesvedībā pirmajā instancē, un atcelt Komisijas 2010. gada 20. jūlija Lēmumu 2011/1/ES (1) par valsts atbalsta shēmu C 38/09 (ex NN 58/09), ko Spānija plāno īstenot attiecībā uz Corporación de Radio y Televisión Española (RTVE), vai
                           
                        
                              —
                           
                           
                              pakārtoti – nodot lietu atpakaļ Vispārējai tiesai, lai to izskatītu Tiesas sprieduma gaismā;
                           
                        
            
                  —
               
               
                  piespriest Komisijai un lietas dalībniekiem, kuri atbalsta Komisijas prasījumus, atlīdzināt tiesāšanās izdevumus šajā tiesvedībā, kā arī Vispārējā tiesā.
               
            
         Pamati un galvenie argumenti
      
      
                  1.
               
               
                  
                     Pirmais pamats, kas balstīts uz LESD 107. panta 1. punkta pārkāpumu, jo kļūdaini interpretēts atbalsta jēdziens.
                  Ar pārsūdzēto spriedumu esot pārkāpts LESD 107. panta 1. punkts, kļūdaini interpretējot atbalsta jēdzienu un, konkrēti, kritērijus, kuriem saskaņā ar spriedumu lietā Laboratoires Boiron (2) jābūt izpildītiem, lai nodoklis varētu tikt uzskatīts par neatņemamu atbalsta sastāvdaļu.
               
            
                  2.
               
               
                  
                     Otrais pamats, kas balstīts uz LESD 107. panta 1. punkta pārkāpumu, jo pārsūdzētajā spriedumā neesot veikta visaptveroša pārbaude par atbalsta esamību un esot sagrozītas Spānijas tiesības.
                  Ar pārsūdzēto spriedumu esot pārkāpts LESD 107. panta 1. punkts, jo neesot veikta izsmeļoša pārbaude par to, vai ir izpildīti sprieduma lietā Régie Networks (1) formulētie kritēriji, lai DTS uzlikto nodokli varētu uzskatīt par neatņemamu atbalsta RTVE daļu, un esot sagrozītas Spānijas tiesības.
               
            
                  3.
               
               
                  
                     Trešais pamats, kas balstīts uz LESD 106. panta 2. punkta piemērošanā pieļauto tiesību kļūdu.
                  Pārsūdzētajā spriedumā esot pieļauta tiesību kļūda LESD 106. panta 2. punkta piemērošanā. Esot sagrozīti DTS apgalvojumi, ar kuriem centās pierādīt, ka atbalsta RTVE finansēšanas veids nesamērīgi kropļo konkurenci, interpretējot tos kā atsauces uz sekām, ko rada pats atbalsts, nevis sekām, ko rada nodokļi, ar kuriem tas tiek finansēts. Tā rezultātā pārsūdzētajā sprieduma esot pārkāptas prasības robežas attiecībā uz jautājumiem, kuri nav norādīti DTS pieteikumā un kurus Komisija nav arī analizējusi savā lēmumā, grozot strīda priekšmetu un pārsniedzot Vispārējās tiesas kontroles robežas.
               
            
         (1)  OV 2011, L 1, 9. lpp.
      
      
         (2)  C-526/04, EU:C:2006:528
      
         (1)  C-333/07, EU:C:2008:764